stanford-oval/wikipedia huggingface dataset:
โค ยง-ฮี
ประวัติ

โค ยง-ฮีเกิดที่เขตอิกูโนะ เมืองโอซากะ ประเทศญี่ปุ่น มีบิดาเป็นชาวเกาหลี ส่วนมารดาเป็นชาวญี่ปุ่น ข้อมูลจากสูติบัตรระบุว่าเธอเกิดเมื่อวันที่ 26 มิถุนายน พ.ศ. 2480 มีชื่อเดิมว่า ทากาดะ ฮิเมะ (Takada Hime) บิดาชื่อโค กย็อน-แท็ก (고경택; 高京澤) อดีตทหารญี่ปุ่นชาวเกาหลีที่ย้ายเข้าญี่ปุ่นเพื่อทำงานในโรงงานตัดเย็บเสื้อผ้าที่ดำเนินกิจการโดยกระทรวงสงครามของญี่ปุ่น เธอมีพี่น้องทั้งหมดสี่คน ต่อมาเธอและครอบครัวได้ย้ายไปอยู่ประเทศเกาหลีเหนือราวเดือนพฤษภาคม พ.ศ. 2504-2505 ที่เกิดขึ้นจากโครงการส่งบุคคลกลับประเทศเดิม ราวปี พ.ศ. 2513 เธอเข้าเป็นนักเต้นประจำคณะละครศิลป์มันซูแด (만수대예술단; 萬壽臺藝術團) ในเปียงยาง
โค ยง-ฮีพบกับคิม จ็อง-อิลครั้งแรกเมื่อปี พ.ศ. 2515 หลังจากนั้นเธอให้กำเนิดบุตรชายคนแรกคือคิม จ็อง-ช็อล (김정철; 金正哲) เมื่อปี พ.ศ. 2524 หลังจากนั้นสามปีจึงให้กำเนิดบุตรชายคนที่สองคิม จ็อง-อึน (김정은; 金正恩) เมื่อปี พ.ศ. 2527 และบุตรคนที่สามคือคิม ยอ-จ็อง (김여정; 金與正) ที่เคยปรากฏว่าอายุ 23 ปีเมื่อปี พ.ศ. 2555 แต่ต่อมาให้ข้อมูลว่าบุตรสาวคนเล็กนี้เกิดเมื่อปี พ.ศ. 2530 จากการสืบเสาะของเอกอัครราชทูตสหรัฐประจำกรุงเบิร์น ประเทศสวิตเซอร์แลนด์ พบว่าโค ยง-ซุกน้องสาวคนหนึ่งของโค ยง-ฮีคอยดูแลคิม จ็อง-อึนเมื่อคราวที่เขายังศึกษาในประเทศนั้น แต่หน่วยข่าวกรองเกาหลีใต้ให้ข้อมูลว่าทางการสหรัฐได้เตรียมพาโค ยง-ซุกออกจากประเทศโดยไม่ปรึกษากับทางการเกาหลีใต้
วันที่ 27 สิงหาคม พ.ศ. 2547 มีรายงานจากแหล่งข่าวต่าง ๆ รายงานว่าโค ยง-ฮีเสียชีวิตที่ปารีสด้วยโรคมะเร็งเต้านม บางแห่งรายงานว่าเธอทำการรักษาที่ปารีสในฤดูใบไม้ผลิปีนั้น แล้วเดินทางกลับเปียงยางโดยมีอาการโคม่า ก่อนเสียชีวิตในเดือนสิงหาคมปีนั้น
ในปี พ.ศ. 2555 คิม จ็อง-อึนสร้างสุสานอุทิศแด่มารดาบนภูเขาแทซ็อง
กรมการจัดหางาน

| --- | --- |
Department of Employment
ตราสัญลักษณ์
ภาพรวมกรม
ก่อตั้ง: 23 กันยายน พ.ศ. 2536; 31 ปีก่อน (2536-09-23)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ถนนมิตรไมตรี แขวงดินแดง เขตดินแดง กรุงเทพมหานคร 10400
บุคลากร: 2,041 คน (พ.ศ. 2566)
งบประมาณต่อปี: 1,177,468,800 บาท (พ.ศ. 2568)
ฝ่ายบริหารกรม: สมชาย มรกตศรีวรรณ, อธิบดี สิบหมื่นชัย โพธิสินธุ์, รองอธิบดี มงคล สงคราม, รองอธิบดี วิชิต อินทรเจริญ, รองอธิบดี
ต้นสังกัดกรม: กระทรวงแรงงาน
เว็บไซต์: เว็บไซต์อย่างเป็นทางการ
กรมการจัดหางาน (อังกฤษ: Department of Employment) เป็นส่วนราชการระดับกรม สังกัดกระทรวงแรงงาน
ประวัติ > ยุคหลัง พ.ศ. 2475

หลังการเปลี่ยนแปลงการปกครอง พ.ศ. 2475 รัฐบาลสมัยนั้น ได้เล็งเห็นความสำคัญ ของปัญหาแรงงาน ที่เกิดขึ้นในอนาคต จึงได้ดำเนินนโยบายของชาติไว้อย่างแน่ชัด ประกอบกับในระยะนั้น เศรษฐกิจตกต่ำทั่วโลก และประเทศไทยได้รับผลกระทบกระเทือนด้วย ประชาชนจึงว่างงานกันมาก หน่วยงานของรัฐบาล ที่ปฏิบัติงานบริหารแรงงาน ได้รับการจัดตั้งขึ้นอย่างเป็นกิจลักษณะเป็นครั้งแรก คณะผู้ก่อการเปลี่ยนแปลงการปกครอง ได้กำหนดนโยบายหลัก 6 ประการ ประการหนึ่งระบุว่า "จะต้องบำรุงความสุขของราษฎรในทางเศรษฐกิจและหางานให้ราษฎรทุกคนทำ" รัฐบาลจึงได้ตราพระราชบัญญัติว่าด้วยสำนักจัดหางาน พ.ศ. 2475 ขึ้นบังคับใช้เมื่อวันที่ 31 สิงหาคม พ.ศ. 2475 พระราชบัญญัติฉบับนี้ ให้สิทธิแก่เอกชนที่จะประกอบอาชีพ ในทางจัดตั้งสำนักงานรับจัดหางานให้แก่ประชาชนได้ โดยดำเนินงาน และบริการเรียกค่าบริการจากประชาชน ผู้มาใช้บริการภายในขอบเขตที่กฎหมายกำหนด และในช่วงเดือนตุลาคม พ.ศ. 2475 รัฐบาลก็ได้ตรา พระราชบัญญัติสำนักงานจัดหางานประจำท้องถิ่น พ.ศ. 2475 ขึ้นบังคับใช้ พระราชบัญญัติ ฉบับนี้กำหนดให้จัดตั้งสำนักงานกลางจัดหางาน ขึ้นในจังหวัดพระนคร และธนบุรี ทำหน้าที่จัดหางานให้แก่ประชาชนโดยไม่คิดค่าบริการ
ประวัติ > ยุคจัดตั้งกระทรวงแรงงานและสวัสดิการสังคม

ต่อมาจึงได้มีการจัดตั้งกระทรวงแรงงานและสวัสดิการสังคม ขึ้นในปี พ.ศ. 2536 โดยการโอนภารกิจด้านแรงงานจากกระทรวงมหาดไทย จนกระทั่งในปี พ.ศ. 2545 จึงมีการเปลี่ยนแปลงจากเดิมเป็น "กระทรวงแรงงาน"
อำนาจหน้าที่และการแบ่งส่วนราชการ > อำนาจหน้าที่

กรมการจัดหางาน มีภารกิจเกี่ยวกับการส่งเสริมการมีงานทำและคุ้มครองคนหางาน โดยการศึกษา วิเคราะห์สภาวะตลาดแรงงานและแนวโน้มตลาดแรงงาน เป็นศูนย์กลางข้อมูลตลาดแรงงาน รวมทั้งพัฒนาและส่งเสริมระบบการบริหารด้านการส่งเสริมการมีงานทำ เพื่อให้ประชากรมีงานทำที่เหมาะสมกับความรู้ความสามารถและความถนัดไม่ถูกหลอกลวง ตลอดจนได้รับสิทธิประโยชน์ที่เหมาะสมและเป็นธรรม มีอำนาจหน้าที่ดังนี้
ดำเนินการตามกฎหมายว่าด้วยกรมการจัดหางานและคุ้มครองคนหางาน กฎหมายว่าด้วยการทำงานของคนต่างด้าวและกฎหมายอื่นที่เกี่ยวข้อง
วิเคราะห์สภาวะตลาดแรงงานและแนวโน้มความต้องการแรงงานและเป็นศูนย์ทะเบียนข้อมูลตลาดแรงงาน
พัฒนาระบบ รูปแบบ มาตรการ และวิธีการด้านการจัดหางาน จัดทำและประสานแผนการปฏิบัติงานของกรมให้สอดคล้องกับนโยบาย และยุทธศาสตร์ด้านแรงงานของกระทรวง รวมทั้งกำหนดมาตรฐานอาชีพ และอุตสาหกรรม
ให้คำปรึกษา ส่งเสริม และให้บริการแนะแนวอาชีพตามแนวถนัดให้แก่ประชาชน
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
อำนาจหน้าที่และการแบ่งส่วนราชการ > การแบ่งส่วนราชการ

กฎกระทรวงแบ่งส่วนราชการกรมการจัดหางานได้แบ่งส่วนราชการของกรมการจัดหางานเป็นราชการบริหารส่วนกลางและราชการบริหารส่วนภูมิภาค ดังนี้
ราชการบริหารส่วนกลาง
สำนักงานเลขานุการกรม
กองนิติการ
กองแผนงานและสารสนเทศ
กองพัฒนาระบบบริการจัดหางาน
กองวิจัยตลาดแรงงาน
กองส่งเสริมการมีงานทำ
สำนักบริหารแรงงานต่างด้าว
สำนักงานบริหารแรงงานไทยไปต่างประเทศ
ศูนย์เทคโนโลยีสารสนเทศและการสื่อสาร
ราชการบริหารส่วนภูมิภาค
สำนักงานจัดหางานจังหวัด อื่นๆ
อำนาจหน้าที่และการแบ่งส่วนราชการ > ติดต่อหน่วยงาน

1506 กด 2
มิซึนาชิ เรย์นะ

| ฮอนโด ฮิเดมิ |
| --- | --- |
ตัวละครใน ยอดนักสืบจิ๋วโคนัน
ปรากฏครั้งแรก: ตอน 425 แบล็คอิมแพ็ค วินาทีที่อยู่ในเงื้อมมือองค์กร
สร้างโดย: โกโช อาโอยาม่า
ให้เสียงโดย: โคโตโนะ มิตสึอิชิ (ญี่ปุ่น) อรุณี นันทิวาส (ไทย)
ประวัติ
นามแฝง: มิซึนาชิ เรย์นะ, คีร์
เพศ: หญิง
ญาติ: อีธาน ฮอนโด (พ่อ/เสียชีวิต) คุณนายฮอนโด (แม่/เสียชีวิต) ฮอนโด เอย์สึเกะ (น้องชาย)
สัญชาติ: ชาวญี่ปุ่น-อเมริกัน
ข้อมูล
สถานที่อยู่เดิม: โอซาก้า
หมู่เลือด: AB
มิซึนาชิ เรย์นะ (ญี่ปุ่น: 水無 怜奈; โรมาจิ: Mizunashi Rena) เป็นตัวละครในการ์ตูนญี่ปุ่นเรื่อง ยอดนักสืบจิ๋วโคนัน
ข้อมูลตัวละคร

มิซึนาชิ เรย์นะ มีชื่อจริงว่า ฮอนโด ฮิเดมิ (ญี่ปุ่น: 本堂 瑛海; โรมาจิ: Hondō Hidemi) รู้จักกันในองค์กรชุดดำว่า คีร์ (ญี่ปุ่น: キール; โรมาจิ: Kir) (โดยแท้จริงแล้วออกเสียงว่า คีล (Keel)) เธอปรากฏตัวครั้งแรกในอนิเมะตอนที่ 425 (ตรงกับมังงะเล่ม 48 ไฟล์ 9 (ไฟล์ที่ 499)) ในฐานะนักข่าว เธอเป็นเพื่อนกับนักร้อง โอกิโนะ โยโกะ ครั้งนั้นเธอขอให้ โมริ โคโกโร่ ช่วยทำคดีกดกริ่งชิ่ง ซึ่งภายหลังพบว่าเด็กเป็นคนทำ โดยคิดว่าเรย์นะตื่นสาย ไม่ไปทำงานอีกแล้วจึงจะมาช่วยปลุกให้ตื่น เพราะหน้าตาของเธอคล้ายกับแม่ของเด็กมาก แต่จริง ๆ แล้ว เธอเพียงเปลี่ยนเวลาออกอากาศเท่านั้น ในคดีนั้น เครื่องดักฟังของโคนันที่ติดไว้เพื่อตามรอยคนร้ายกลับไปติดบนรองเท้าของเธอ ทำให้โคนันทราบว่าเธอเป็นหนึ่งในสมาชิกขององค์กรชุดดำเช่นกันหลังจากเธอสนทนากับยินแล้ว ในช่วงนั้นองค์กรกำลังวางแผนลอบสังหารนักการเมือง อย่างไรก็ดีโคนันและเจ้าหน้าที่เอฟบีไอสามารถขัดขวางแผนนั้นได้ ระหว่างที่เธอกำลังหลบหนีนั้นเอง มอเตอร์ไซค์ของเธอเกิดอุบัติเหตุ ล้มลงและตัวเธอก็อยู่ในอาการโคม่า ทำให้เธอเป็นสมาชิกขององค์กรคนเดียวที่ถูกเอฟบีไอควบคุมตัวไว้ได้ อย่างไรก็ดีเธอฟื้นตัวจากอาการโคม่าในมังงะไฟล์ที่ 596 (ตรงกับอนิเมะตอนที่ 544-545)
หลังจากเกิดอุบัติเหตุนั้น องค์กรชุดดำก็พยายามหาตัวเธอโดยการส่งสายสืบไปที่โรงพยาบาลต่าง ๆ สายสืบคนหนึ่งคือ คุสุดะ ริคุมิจิ เข้าไปที่โรงพยาบาลกลางไฮโด้ ซึ่งเป็นสถานที่เดียวกับที่คีร์อยู่ แต่เขาฆ่าตัวตายหลังจากถูกจับได้ ทำให้องค์กรชุดดำผิดสังเกต ในไฟล์ที่ 601 องค์กรชุดดำ จึงส่งระเบิดที่มีเครื่องส่งสัญญาณขนาดเล็กไปที่โรงพยาบาลกลางไฮโด้ พร้อมทำให้เกิดเหตุฉุกเฉินที่โรงพยาบาลเพื่อให้ลำบากต่อการแยกตัวผู้คน โดยมีจุดประสงค์ที่จะช่วยคีร์ออกมา ต่อมาในช่วงท้ายไฟล์ที่ 601 คีร์ฟื้นตัวอย่างสมบูรณ์และออกอากาศทางโทรทัศน์ ซึ่งแท้จริงแล้วเป็นแผนลวงเพื่อค้นหาห้องที่คีร์อยู่ สุดท้ายแล้วในไฟล์ที่ 603 องค์กรชุดดำสามารถช่วยเธอมาจากเอฟบีไอได้ (ตรงกับอนิเมะตอนที่ 546-549)
ต่อมาในไฟล์ที่ 604 (อนิเมะตอนที่551) มีการเปิดเผยว่าจริง ๆ แล้วเธอคือเจ้าหน้าที่ ซีไอเอ ที่ชื่อฮอนโด ฮิเดมิ ที่แทรกซึงเข้าไปหาทางทำลายองค์กรจากภายใน เธอกับฮอนโด เอย์สึเกะ เป็นบุตรของอดีตเจ้าหน้าที่ซีไอเอที่เสียชีวิตแล้วที่ชื่ออีธาน ฮอนโด ซึ่งถูกเธอสังหารเพื่อไม่ให้องค์กรชุดดำสงสัย ในไฟล์ที่ 606 เธอถูกท่านผู้นั้น (บอส) สั่งให้สังหารอากาอิ ชูอิจิเพื่อพิสูจน์ความเชื่อใจต่อองค์กร ซึ่งเธอสังหารเขาในไฟล์ที่ 609 อย่างไรก็ดีชูอิจิเสียชีวิตในการสังหารครั้งนั้นยังคงเป็นปริศนาอยู่ (ตรงกับอนิเมะตอนที่ 551)
มิเกล อัลมิรอน

| 0 | 1 | 2 | 3 |
| --- | --- | --- | --- |
 อัลมิรอนกับแอตแลนตายูไนเต็ดในปี 2018
ข้อมูลส่วนตัว
ชื่อเต็ม:  มิเกล อังเฆล อัลมิรอน เรฆาลา
วันเกิด:   (1994-02-10) 10 กุมภาพันธ์ ค.ศ. 1994 (30 ปี)
สถานที่เกิด:  อาซุนซิออน ปารากวัย
ส่วนสูง:  1.75 เมตร (5 ฟุต 9 นิ้ว)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  แอตแลนตายูไนเต็ด
หมายเลข:  10
สโมสรเยาวชน
2008–2012:  เกร์โรปอร์เตญโญ
สโมสรอาชีพ*
| ปี |  ทีม |  ลงเล่น |  (ประตู) |
| 2013–2015 |  เกร์โรปอร์เตญโญ |  39 |  (6) |
| 2015–2016 |  ลานุส |  35 |  (3) |
| 2017–2019 |  แอตแลนตายูไนเต็ด |  62 |  (21) |
| 2019–2024 |  นิวคาสเซิลยูไนเต็ด |  186 |  (23) |
| 2024– |  แอตแลนตายูไนเต็ด |  0 |  (0) |
ทีมชาติ‡
| 2010 |  ปารากวัย อายุไม่เกิน 17 ปี |  10 |  (7) |
| 2012–2013 |  ปารากวัย อายุไม่เกิน 20 ปี |  16 |  (2) |
| 2015– |  ปารากวัย |  35 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:07, 11 กันยายน 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 มิถุนายน 2021
มิเกล อังเฆล อัลมิรอน เรฆาลา (สเปน: Miguel Ángel Almirón Rejala; เกิด 10 กุมภาพันธ์ ค.ศ. 1994) เป็นนักฟุตบอลชาวปารากวัยที่เล่นในตำแหน่งกองกลางตัวรุกให้แก่แอตแลนตายูไนเต็ดและทีมชาติปารากวัย
อัลมิรอนเริ่มต้นอาชีพกับเกร์โรปอร์เตญโญและได้ย้ายไปลานุสใน ค.ศ. 2015 หลังจากที่พาลานุสชนะเลิศปริเมราดิบิซิออนเดอาร์เฆนตินาในปี 2016 เขาได้เซ็นสัญญากับแอตแลนตายูไนเต็ดด้วยค่าตัว 8 ล้านดอลลาร์ เขามีชื่อติดทีมยอดเยี่ยมของเมเจอร์ลีกซอกเกอร์ในทั้งสองฤดูกาลที่เขาลงเล่นและยังได้รับรางวัลผู้เล่นหน้าใหม่ยอดเยี่ยมของลีกประจำปี 2017 หลังจากที่พาแอตแลนตาชนะเลิศเอ็มแอลเอสคัพในปี 2018 เขาได้ย้ายไปนิวคาสเซิลยูไนเต็ดด้วยค่าตัว 21 ล้านปอนด์ นับเป็นค่าตัวสถิติของสโมสร
อัลมิรอนลงเล่นให้แก่ทีมชาติปารากวัยครั้งแรกในปี 2015 และเป็นตัวแทนของประเทศในการแข่งขันโกปาอาเมริกาปี 2016, 2019 และ 2021
เกียรติประวัติ

Cerro Porteño
ปารากวายันปริเมราดิบิซิออน: 2013 Clausura, 2015 Apertura
Lanús
ปริเมราดิบิซิออนเดอาร์เฆนตินา: 2016
โกปาบิเซนเตนาริโอ: 2016
ซูเปร์โกปาอาร์เฆนตินา: 2016
แอตแลนตายูไนเต็ด
เอ็มแอลเอสคัพ: 2018
รางวัลส่วนตัว
นักฟุตบอลปารากวัยยอดเยี่ยมแห่งปี (ABC Color vote): 2017, 2018
นักฟุตบอลปารากวัยยอดเยี่ยมแห่งปี (Public vote): 2017
ทีมยอดเยี่ยมแห่งปีของเมเจอร์ลีกซอกเกอร์: 2017, 2018
ผู้เล่นหน้าใหม่ยอดเยี่ยมแห่งปีของเมเจอร์ลีกซอกเกอร์: 2017
ออลสตาร์เมเจอร์ลีกซอกเกอร์: 2017, 2018
ผู้เล่นยอดเยี่ยมประจำเดือนของเมเจอร์ลีกซอกเกอร์: เมษายน 2018
แหล่งข้อมูลอื่น

"Miguel Ángel Almirón Rejala" (ภาษาสเปน). Fichajes.com.
| ด ค กผู้เล่นชุดปัจจุบันของสโมสรฟุตบอลนิวคาสเซิลยูไนเต็ด  |
| --- | --- |
 1 ดูเบรากา  2 ทริปเปียร์  3 Dummett  4 บอตมัน  5 แชร์  6 ลาสเซลล์ (c)  7 โจลินตัน  8 เชลวีย์  9 วิลสัน  10 แซ็ง-มักซีแม็ง  11 Ritchie  12 ลูอิส  13 ทาร์เก็ตต์  15 บานส์  17 Krafth  18 Fernández  19 Manquillo  20 คริส วูด  22 โพป  24 อัลมิรอน  26 Darlow  33 เบิร์น  36 ลองสตาฟฟ์  39 กีมาไรส์  ผู้จัดการ: ฮาว
สัตยาธิษฐาน

| สัตยาธิษฐาน |
| --- | --- |
บทประพันธ์: น้ำหนึ่ง
บทละครโทรทัศน์: ศัลยา สุขะนิวัตติ์
กำกับโดย: สำรวย รักชาติ
ผู้ช่วยผู้กำกับ: ปกหญิง อินทรัตน์
แสดงนำ: ยุกต์ ส่งไพศาล เดียร์น่า ฟลีโป
ดนตรีแก่นเรื่องเปิด: แม่ดอกจำปี – ธณรัฐ ปิ่นเวหา
ดนตรีแก่นเรื่องปิด: ทำไมต้องทำไม่รัก – มานิดา เรืองศรี
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12 ตอน
การผลิต
ควบคุมงานสร้าง: วรายุฑ มิลินทจินดา
ลำดับภาพ: ธนพล วิทูรกิตติ
ความยาวตอน: 100 นาที
บริษัทผู้ผลิต: ฮูแอนด์ฮู
ออกอากาศ
สถานีโทรทัศน์: ช่อง 3 เอชดี
ออกอากาศ: 1 สิงหาคม 2562 (2562-08-01) – 11 กันยายน 2562 (2562-09-11)
สัตยาธิษฐาน (อังกฤษ: Sacred Promise) เป็นละครโทรทัศน์ไทยปี 2562 ออกอากาศทางช่อง 3 เอชดี ตั้งแต่วันที่ 1 สิงหาคม ถึง 11 กันยายน 2562 จำนวน 12 ตอน นำแสดงโดยยุกต์ ส่งไพศาล และเดียร์น่า ฟลีโป ละครที่สลับระหว่างกรุงเทพฯ ยุคปัจจุบันและสยามศตวรรษที่ 19 บอกเล่าเรื่องราวของคู่รักที่กลับมาพบกันในยุคปัจจุบันด้วยการกลับชาติมาเกิด ส่วนประวัติศาสตร์ของละครครอบคลุมประมาณ 20 ปีระหว่างรัชสมัยและการสวรรคตของพระบาทสมเด็จพระจอมเกล้าเจ้าอยู่หัว และรัชสมัยของพระบาทสมเด็จพระจุลจอมเกล้าเจ้าอยู่หัวพระราชโอรสของพระองค์ผู้ยกเลิกระบบทาสในสยาม
เรื่องย่อ

ภาคิน (ยุกต์ ส่งไพศาล) เกิดในตระกูลที่ร่ำรวย เขาต้องเผชิญกับฝันร้ายของการถูกประหารชีวิตด้วยดาบซ้ำแล้วซ้ำอีกมาตั้งแต่เด็ก หลังจากถูกส่งไปเรียนต่อที่ต่างประเทศเพื่อหลีกหนีจากฝันร้ายนี้ เขากลับมากรุงเทพฯ เพียงเพื่อพบว่าฝันร้ายนี้กลับมาหาเขาอีกครั้ง ซึ่งพ่อแม่ของเขาไม่เชื่อเพราะมันเป็นแค่ความฝัน ในขณะที่อุบล (พิศมัย วิไลศักดิ์) ย่าของเขาคอยสนับสนุน ทั้งสองปรึกษากับพระภิกษุรูปหนึ่งซึ่งสรุปว่าภาคินดูเหมือนจะจำการกลับชาติมาเกิดได้ วันหนึ่งภาคินได้พบกับรสวัลค์ (เดียร์น่า ฟลีโป) ซึ่งมีหน้าตาเหมือนผู้หญิงในอดีต
คณะสงฆ์จีนนิกายแห่งประเทศไทย

คณะสงฆ์จีนนิกายแห่งประเทศไทย  เป็นคณะสงฆ์นิกายมหายานของชาวไทยเชื้อสายจีน ถือกำเนิดมาจากชาวจีนที่เข้ามาพึ่งพระบรมโพธิสมภารบนผืนแผ่นดินไทย ได้นำเอาวัฒนธรรม ศาสนา และความเชื่อดั้งเดิมของตนเข้ามาประพฤติปฏิบัติ แรกเริ่มที่ยังไม่มีพระภิกษุ ชาวจีนได้สร้างศาลเจ้าจีนขึ้นก่อนเพื่อเป็นสิ่งยึดเหนี่ยวและเป็นศูนย์กลางในการประกอบพิธีกรรม ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ได้มีพระภิกษุจีนแถบมณฑลกวางตุ้งจาริกเข้ามาปฏิบัติศาสนกิจมากขึ้น นำไปสู่การจัดระเบียบการบริหารการปกครอง คณะสงฆ์จีนได้ถือกำเนิดขึ้นบนแผ่นดินไทยและมีความเจริญสืบเนื่องมาจวบจนปัจจุบัน
ในปัจจุบันการปกครองคณะสงฆ์จีนนิกายเป็นไปตามกฎกระทรวงฉบับที่ 3 (พ.ศ. 2520) และกฎกระทรวงฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505
ลำดับเจ้าคณะใหญ่ฝ่ายจีนนิกาย

รูปที่ 1 พระอาจารย์จีนวังสสมาธิวัตร (續行 สกเห็ง) ปฐมบูรพาจารย์ วัดบำเพ็ญจีนพรต (ย่งฮกยี่) , วัดมังกรกมลาวาส (เล่งเน่ยยี่) , วัดจีนประชาสโมสร (เล่งฮกยี่) ฉะเชิงเทรา, มีศิษย์รูปสำคัญคือ พระอาจารย์กวยหงอ, พระอาจารย์กวยล้ง (果隆)
รูปที่ 2 พระอาจารย์จีนวังสสมาธิวัตร (果悟 กวยหงอ)  เจ้าอาวาสวัดมังกรกมลาวาส รูปที่ 2 มีศิษย์รูปสำคัญ คือ พระอาจารย์ตั๊กฮี้ (達喜)
รูปที่ 3 พระอาจารย์จีนวังสสมาธิวัตร (盧慶 โล่วเข่ง)  เจ้าอาวาสวัดมังกรกมลาวาส รูปที่ 3 ต่อมาลาออกและเดินทางกลับประเทศจีน พระอาจารย์ฮวบจง(ฟุกยิ้น 复仁) รักษาการเจ้าอาวาสแทน ยุคนี้ พระอาจารย์ ตั๊กฮี้ได้สร้างวัดเทพพุทธาราม (เซียนฮุดยี่) จ.ชลบุรี และบรรพชาศิษย์จำนวนมากรูปสำคัญได้แก่ พระอาจารย์เซี่ยงหงี พระอาจารย์เซี่ยงกี (常機) , พระอาจารย์เซี่ยงซิว (常修)
รูปที่ 4 พระอาจารย์จีนวังสสมาธิวัตร (用濱 ย่งปิง)  เจ้าอาวาสวัดมังกรกมลาวาส รูปที่ 4
รูปที่ 5 พระอาจารย์จีนวังสสมาธิวัตร (常義 เซี่ยงหงี)  ก่อนได้รับการสถาปณาเป็นเจ้าคณะใหญ่จีนนิกาย ท่านได้ดำรงตำแหน่งเจ้าอาวาสวัดจีนประชาสโมสร และวัดเทพพุทธาราม มาก่อนหลังจากได้รับการสถาปณาแล้วจึงย้ายมาเป็นเจ้าอาวาสวัดมังกรกมลาวาส รูปที่ 5 ยุคนี้พระอาจารย์เซี่ยงกี ศิษย์ผู้พี่ได้จาริกไปสร้างวัด เชงจุ้ยยี่ (ถ้ำประทุน) , เชงฮงยี่ เขาพระพุทธบาท สระบุรี ,สำนักสงฆ์มี่กัง กรุงเทพฯ พระอาจารย์เซี่ยงกี บรรพชากุลบุตร สืบสายคณะสงฆ์จีนนิกาย ที่สำคัญ คือ พระอาจารย์ซุ่นเคี้ยง , พระอาจารย์อิ้วเคียม (ล่งง้วน)
รูปที่ 6 พระมหาคณาจารย์จีนธรรมสมาธิวัตร (普淨 โพธิ์แจ้ง)
บรรพชาในสำนัก พระอาจารย์ อิ้วเคียม ณ วัดเชงจุ้ยยี่ ท่านเป็นผู้พัฒนาคณะสงฆ์จีนนิกาย สู่ยุคใหม่เป็นปฐมบูรพาจารย์ วัดโพธิ์เย็น กาญจนบุรี, วัดโพธิ์แมนคุณาราม, กรุงเทพฯ, วัดโพธิ์ทัตตาราม ชลบุรีและ สำนักสงฆ์หลับฟ้ากรุงเทพฯ, รวมทั้งวางรากฐาน อุปสมบทกรรม บูรณปฏิสังขรณ์ พระอารามจีนนิกาย จำนวนมาก ท่านได้วางรากฐาน ความมั่นคงของคณะสงฆ์จีนนิกายจนเป็นปึกแผ่น
รูปที่ 7 พระมหาคณาจารย์จีนธรรมสมาธิวัตร (仁得 เย็นเต็ก)
บรรพชาอุปสมบทในสำนักพระอาจารย์โพธิ์แจ้งมหาเถระ ปัจจุบันดำรงตำแหน่งประธานกรรมการสงฆ์จีนนิกาย เจ้าอาวาสวัดโพธิ์แมนคุณารามและบุกเบิกสร้างวัดหมื่นพุทธเมตตาคุณาราม เพื่อวางรากฐานการศึกษาศาสนาแก่คณะสงฆ์ในภาคเหนือของไทย
ความเจริญของคณะสงฆ์จีนนิกาย

การดำเนินงานและการปกครองของคณะสงฆ์จีนนิกาย ได้มีการเปลี่ยนแปลงให้เจริญดีขึ้น หลายประการด้วยกัน อาทิ
ภายหลังจากท่านเจ้าคุณโพธิ์แจ้งได้รับตำแหน่งสังฆนายกนิกายวินัย แห่งสาธารณรัฐประชาชนจีน แล้วท่านได้ธุดงค์กลับประเทศไทย ท่านได้นำพระคัมภีร์ต่าง ๆ กลับมาเมืองไทย และมีการเริ่มแปลพระคัมภีร์ต่าง ๆ เป็นภาษาไทย และมีการแปลพระวินัย สิกขาบทของฝ่ายมหายาน ขึ้น เพื่อให้ภิกษุในสำนักฝ่ายมหายาน ซึ่งมีวัดโพธิ์เย็นเป็นศูนย์กลางการศึกษา ของนิกายวินัย และนิกายมนตรายาน ได้เรียนรู้และเข้าใจหลักพระวินัย และยึดถืออย่างเคร่งครัด
เกิดมีระเบียบการบรรพชาอุปสมบทในฝ่ายสงฆ์จีนนิกายขึ้น เนื่องจากแต่เดิมพระสงฆ์ จีนล้วนอุปสมบทมาจากประเทศจีนทั้งสิ้น เพราะที่ประเทศไทยไม่มีสีมามณฑลอันชอบด้วยวินัยนิยมตามคติของฝ่ายจีน ดังนั้นจึงมีแต่การบรรพชาสามเณรในไทยได้เท่านั้น ครั้นเมื่อสร้างวัดโพธิ์เย็น (จีนนิกาย)ขึ้น ที่ตลาดลูกแก อำเภอท่ามะกา จังหวัดกาญจนบุรี พระอาจารย์โพธิแจ้งผู้สร้างก็ได้ประกอบพิธี สังฆกรรมผูกพัทธสีมา ตามวินัยนิยม จึงเป็นวัดจีนวัดแรกในประเทศไทย ที่ให้การอุปสมบทแก่กุลบุตรได้ ครั้งนั้น พระสาสนโสภณ เจ้าอาวาสวัดมกุฏกษัตริยาราม สั่งการแทนสมเด็จพระสังฆนายก ได้กำหนดระเบียบพระอุปัชฌาย์ และระเบียบการบรรพชาอุปสมบทฝ่ายสงฆ์จีนนิกาย กล่าวคือ ผู้ที่จะบรรพชาเป็นสามเณรก็ดี จะอุปสมบทเป็นพระภิกษุก็ดี ต้องมาขอบรรพชาอุปสมบทต่อ พระอุปัชฌาย์จีน ที่สมเด็จพระสังฆราชแต่งตั้งขึ้นเท่านั้น และพระอาจารย์โพธิแจ้ง ก็ได้รับบัญชาแต่งตั้งเป็น พระอุปัชฌาย์จีนรูปแรก ให้การบรรพชาอุปสมบทแก่กุลบุตร ที่สวัดโพธิเย็นเป็นแห่งแรก ปรากฏว่ามีกุลบุตรชาวจีน เข้ามาขอบรรพชาอุปสมบท ในปีหนึ่งเป็นจำนวนมาก การบรรพชาอุปสมบท ในคณะสงฆ์จีนนิกาย ก็เป็นไปเช่นเดียวกับการบรรพชาอุปสมบทของพระสงฆ์ไทย กล่าวคือการบวชและการลาสิกขาเป็นไปตามความสมัครใจ ไม่ได้มีการบังคับว่า เมื่อบวชแล้วจะต้องอยู่ในสมณเพศตลอดไป
เริ่มมีกรรมการคณะสงฆ์จีนนิกาย นับตั้งแต่มีวัดจีนขึ้นในรัชสมัยพระบาทสมเด็จพระจุลจอมเกล้า ฯ ภิกษุจีนบางรูปได้ทำการสร้างสำนักสงฆ์อยู่กระจัดกระจายทั่วไปในกรุงเทพ ฯ ท่านเจ้าคณะใหญ่จึงได้ กราบทูลสมเด็จพระสังฆนายก เพื่อพิจารณาแต่งตั้งกรรมการสงฆ์จีนนิกาย เมื่อปี พ.ศ. 2497 สมเด็จพระวันรัต (ปลด กิตติโสภณเถระ) แห่งวัดเบญจมบพิตร ผู้เป็นสังฆนายก จึงได้มีพระบัญชาแต่งตั้งพระเถระฝ่ายจีนนิกาย ขึ้นเป็นคณะกรรมการสงฆ์จีนนิกาย เพื่ออำนวยการปกครองดูแลวัด และสำนักสงฆ์จีนต่าง ๆ ให้เป็นไปตามระเบียบ ซึ่งในคณะกรรมการ ฯ ครั้นนั้นมีพระอาจารย์จีนธรรมสมาธิวัตร (โพธิแจ้ง) เป็นประธาน
ได้มีการฟื้นฟูพิธีถวายผ้ากฐินทานขึ้น ซึ่งความจริงสังฆกรรมทุกอย่างในฝ่ายมหายานนั้น ก็มีตรงกับสังฆกรรมฝ่ายเถรวาท แต่อาศัยความเหมาะสมกับกาลเทศะ และประเพณีบ้านเมือง ทางฝ่ายมหายานจึงคัดเอาแต่ที่อนุโลมกันได้มาปฏิบัติ ครั้นเมื่อพระสงฆ์จีนเข้ามาตั้งนิกายขึ้นในประเทศไทย พระคณาจารย์จีนจึงฟื้นฟูสังฆกรรมบางอย่างที่ละเว้นไปนานขึ้นมาปฏิบัติใหม่ ในสมัยเจ้าคณะใหญ่ลำดับที่ 1 และที่ 2 วัดมังกรกมลาวาส ก็เคยมีพิธีทอดกฐินเช่นดียวกับวัดไทย แต่เมื่อสิ้นสมัยของท่านทั้งสองแล้ว พิธีนี้ก็ได้หยุดชะงักไปช้านานประมาณ 40 ปี จนมาถึงเจ้าคณะใหญ่ลำดับที่ 6 (โพธิแจ้ง) จึงได้มีการฟื้นฟูสังฆกรรมนี้ขึ้นมาใหม่ ในขณะที่ท่านดำรงตำแหน่ง หลวงจีนธรรมรสจีนศาสน์ ที่วัดโพธิเย็นเป็นวัดแรก และเมื่อท่านได้รับตำแหน่งเป็น เจ้าอาวาสวัดมังกรกมลาวาส ก็ได้มีพุทธบริษัทไทย - จีน ร่วมกันจัดกฐินสามัคคีขึ้น นับเป็นงานประจำปีที่สำคัญงานหนึ่ง ของคณะสงฆ์จีนนิกาย ในประเทศไทย เริ่มตั้งแต่ปี พ.ศ. 2499 เป็นต้นมา
วัดและสำนักสงฆ์ในสังกัด

ปัจจุบันคณะสงฆ์จีนนิกายแห่งประเทศไทย มีวัดในสังกัดทั้งหมด 16 วัด และมีสำนักสงฆ์ 3 แห่ง ดังนี้
|  | ชื่อไทย | ชื่อจีน | ที่อยู่ |
| --- | --- | --- | --- |
| 1. | วัดโพธิ์แมนคุณาราม | 普門報恩寺 โผวมึ้งปออึ่งยี่ | กรุงเทพมหานคร |
| 2. | วัดมังกรกมลาวาส | 龍蓮寺 เล่งเน่ยยี่ | กรุงเทพมหานคร |
| 3. | วัดหมื่นพุทธเมตตาคุณาราม | 萬佛慈恩寺 บ่วงฮุกฉื่ออึ่งยี่ | จังหวัดเชียงราย |
| 4. | วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ | 普頌皇恩寺 โพ้วซึงอ๊วงอึ๋นยี่ | จังหวัดนนทบุรี |
| 5. | วัดโพธิ์เย็น | 普仁寺 โผวเย่งยี่ | จังหวัดกาญจนบุรี |
| 6. | วัดฉื่อฉาง | 慈善寺 ฉื่อฉางยี่ | จังหวัดสงขลา |
| 7. | วัดโพธิทัตตาราม | 普德寺 โผวเต็กยี่ | จังหวัดชลบุรี |
| 8. | วัดเทพพุทธาราม | 仙佛寺 เซียนฮุกยี่ | จังหวัดชลบุรี |
| 9. | วัดทิพยวารีวิหาร | 甘露寺 กัมโล่วยี่ | กรุงเทพมหานคร |
| 10. | วัดบำเพ็ญจีนพรต | 永福寺 ย่งฮกยี่ | กรุงเทพมหานคร |
| 11. | วัดเมตตาธรรมโพธิญาณ | 慈悲山菩提寺 ฉื่อปีซานผู่ทียี่ | จังหวัดกาญจนบุรี |
| 12. | วัดจีนประชาสโมสร | 龍福寺 เล่งฮกยี่ | จังหวัดฉะเชิงเทรา |
| 13. | วัดมังกรบุปผาราม | 龍華寺 เล่งฮั่วยี่ | จังหวัดจันทบุรี |
| 14. | วัดคิชกูฎวิหาร | 靈鷲精舍 เล่งจิ๋วเจ็งเสี่ย | กรุงเทพมหานคร |
| 15. | วัดพุทธคุณ | 佛恩寺 ฮุกอึ่งยี่ | จังหวัดนครราชสีมา |
| 16. | วัดจีนปอเอง | 報恩寺 ปออึ่งยี่ | จังหวัดราชบุรี |
| 17. | วัดมังกรธรรมนาวาคุณาราม | 龍船法恩寺 หลงฉวนฟาอึ่งยี่ | จังหวัดชลบุรี |
|  | ชื่อ | ชื่อจีน | ที่อยู่ |
| --- | --- | --- | --- |
| 1. | สุธรรม | 玄宗精舍 | กรุงเทพมหานคร |
| 2. | กวงเม้งเจงเสี่ย | 光明精舍 | กรุงเทพมหานคร |
| 3. | กั๊กฮึ้งเนี่ยมฮุกลิ้ม | 覺園念佛林 | กรุงเทพมหานคร |
แหล่งข้อมูลอื่น

วัดมังกรกมลาวาส เก็บถาวร 2007-03-02 ที่ เวย์แบ็กแมชชีน
ศูนย์กลางข้อมูลพุทธศาสนามหายาน เก็บถาวร 2006-07-13 ที่ เวย์แบ็กแมชชีน
พุทธศาสนาวัชรยานแห่งทิเบต
ศูนย์ข้อมูลพระสูตรมหายาน วัดเทพพุทธาราม (เซียนฮุดยี่) เก็บถาวร 2008-12-12 ที่ เวย์แบ็กแมชชีน
| ด ค กศาสนาในประเทศไทย |
| --- | --- |
พุทธ:  องค์กร: มหาเถรสมาคม  สำนักงานพระพุทธศาสนาแห่งชาติ; นิกาย: มหานิกาย - ธรรมยุติกนิกาย - จีนนิกาย - อนัมนิกาย 
อิสลาม:  องค์กร: คณะกรรมการกลางอิสลามแห่งประเทศไทย; นิกาย: ซุนนี  ชีอะฮ์ 
คริสต์:  องค์กร: สภาประมุขบาทหลวง  สภาคริสตจักร  สหกิจคริสเตียน  สหคริสตจักรแบ๊บติสต์  แอดเวนทิสต์; นิกาย: คาทอลิก  โปรเตสแตนต์  ออร์ทอดอกซ์ 
ฮินดู:  องค์กร: สำนักพราหมณ์พระราชครู  สมาคมฮินดูสมาช  สมาคมฮินดูธรรมสภา; นิกาย: ไศวะ  ไวษณพ  ศักติ 
ซิกข์:  องค์กร: สมาคมศรีคุรุสิงห์สภา; นิกาย: นานักปันณิ  นิลิมเล 
ศาสนาอื่น:  ยูดาห์  บาไฮ  พื้นบ้านจีน 
หัวข้ออื่น:  กรมการศาสนา  เสรีภาพทางศาสนา
รางวัลเมอร์คิวรี

| รางวัลเมอร์คิวรี |
| --- | --- |
โลโกรางวัลเมอร์คิวรีปี 2022
รางวัลสำหรับ: อัลบั้มที่ดีที่สุดจากสหราชอาณาจักรหรือไอร์แลนด์
วันที่: ทุกเดือนกันยายน
สถานที่: Abbey Road Studios
เดิมเรียกว่า: รางวัลดนตรีเมอร์คิวรี
รางวัล: £25,000 (2017)
รางวัลแรก: 9 กันยายน 1992; 32 ปีก่อน (1992-09-09)
รางวัลสุดท้าย: 5 กันยายน 2024; 4 เดือนก่อน (2024-09-05)
ผู้รับรางวัล: English Teacher – This Could Be Texas (2024)
รางวัลมากที่สุด: พีเจ ฮาร์วีย์ (2 ครั้ง)
เสนอชื่อมากที่สุด: เรดิโอเฮดและอาร์กติกมังกีส์ (ได้รับการเสนอ 5 สาขา)
เว็บไซต์: mercuryprize.com
รางวัลเมอร์คิวรี (อังกฤษ: Mercury Prize) ซึ่งเดิมเรียกว่า รางวัลดนตรีเมอร์คิวรี (Mercury Music Prize) เป็นรางวัลดนตรีประจำปีที่มอบให้กับอัลบั้มเพลงที่ดีที่สุดของศิลปินจากสหราชอาณาจักรหรือไอร์แลนด์ รางวัลเกิดขึ้นโดยจอห์น เวบสเตอร์และรอเบิร์ต แชนด์เลอร์ ร่วมกับ องค์กรตัวแทนอุตสาหกรรมสิ่งบันทึกเสียงบริติช และสมาคมผู้ประกอบการค้าบริติช  ในปี 1992 เพื่อเป็นรางวัลอีกทางเลือกหนึ่งนอกจากบริตอะวอดส์
รายชื่อตัวละครในเมทัลไฟท์ เบย์เบลด

บทความหลัก: เมทัลไฟท์ เบย์เบลด
นีคือรายชื่อตัวละครในเมทัลไฟท์ เบย์เบลด เป็นการรวบรวมรายชื่อตัวละครที่ปรากฏใน เมทัลไฟท์ เบย์เบลด ตั้งแต่มังงะที่เขียนโดย ทาคาฟุมิ อาดาจิ, อนิเมะทางโทรทัศน์ ตั้งแต่ซีซัน 1 เมทัลไฟท์ เบย์เบลด, ซีซัน 2 เมทัลไฟท์ เบย์เบลด บาคุ, ซีซัน 3 เมทัลไฟท์ เบย์เบลด 4D ซึ่งในบทความนี้ เน้นอธิบายในส่วนเวอร์ชันอนิเมะเป็นหลัก
ชื่อตัวละครในเรื่องมีชื่อที่มีความเกี่ยวข้องกับเบย์เบลดที่ตัวละครตัวนั้นใช้ ในบางกรณีไม่ได้ใช้ตามที่เป็นอยู่ แต่จะบิดคำและยึดติดคำ
ในด้านอายุของตัวละคร ไม่ได้ถูกกำหนดไว้ แม้ว่าในฉบับมังงะได้มีการบอกไว้แล้วในช่วงแรกแต่ก็ไม่ได้ระบุไว้อย่างชัดเจนตามเป้าหมายของผู้ชม นอกจากนี้วันเกิดของตัวละครยังไม่ได้กำหนดอีกด้วย
ในส่วนเบย์เบลดจะมีการใส่วงเล็บสำหรับต้นแบบของเบย์เบลดที่ปรากฏ
เครื่องอิสริยาภรณ์สาธารณรัฐจีน

ตารางข้างล่างนี้แสดงเครื่องอิสริยาภรณ์ของสาธารณรัฐจีน
สาธารณรัฐบนแผ่นดินใหญ่

ลำดับเกียรติอิสริยาภรณ์สมัยใหม่ ปัจจุบันอิสริยาภรณ์บางตระกูล ได้พ้นสมัยการมอบ
สาธารณรัฐบนแผ่นดินใหญ่ > รัฐบาลเป่ย์หยาง

รัฐบาลปักกิ่ง ได้มีการจัดลำดับเกียรติอิสริยาภรณ์ดังนี้:
เครื่องมหาอิสริยาภรณ์ (大勳章): สำหรับประธานาธิบดี ในฐานะประมุขแห่งรัฐ
เครื่องหมายเกียรติยศแห่งมอลโกลเลีย, ฮุย และ ธิเบต (蒙回藏爵章): 5 grades, awarded to lords of Mongolia, Xinjiang and Tibet who bore Qing dynasty princely and ducal titles. The grades of this order correspond to Qing's princely ranks.
Order of Rank and Merit (勳位章): 5 grades, highest general decoration.
เครื่องอิสริยาภรณ์อันเป็นมงคลธัญพืชทองคำ (寶光嘉禾勳章): สำหรับเจ้าหน้าที่รัฐบาลระดับสูง, 5 grades จำนวน 6 ชั้น
เครื่องอิสริยาภรณ์ธัญพืชทองคำ (嘉禾勳章): ฝ่ายพลเรือน, 9 grades
เครื่องอิสริยาภรณ์อินทรีขาว (白鷹勳章): 9 grades
เครื่องอิสริยาภรณ์เสือพาดกลอน (文虎勳章): ฝ่ายทหาร, 9 grades
เครื่องอิสริยาภรณ์เมฆและอ้อย (雲鶴勳章)
เครื่องอิสริยาภรณ์สิงโตทอง (金獅勳章)
เครื่องอิสริยาภรณ์เนบิวลา (星雲勳章)
เครื่องอิสริยาภรณ์บีโกเนีย (棠勳章)
เหรียญเข็มทิศ (慈惠章): สำหรับสุภาพสตรีที่ทำงานจิตอาสาในองค์กรการกุศล
สาธารณรัฐบนแผ่นดินใหญ่ > รัฐบาลนานกิง

ภายหลังจากการสถาปนาสาธารณรัฐเมื่อ ค.ศ. 1912 รัฐบาลเฉพาะกาลนานกิง ได้มีการจัดลำดับเกียรติอิสริยาภรณ์ดังนี้:
เครื่องอิสริยาภรณ์หม้อน้ำทั้งเก้า (九鼎勳章): ฝ่ายทหาร, 9 grades
เครื่องอิสริยาภรณ์เสือและหมี (虎羆勳章): ฝ่ายทหาร, 9 grades
เครื่องอิสริยาภรณ์สิงโตเยื้องย่าง (醒獅勳章): ฝ่ายทหาร และ พลเรือน, 9 grades
อนึ่งในสมัยรัฐบาลขุนศึก ได้มีการออกแบบเครื่องอิสริยาภรณ์ และ เหรียญที่ระลึกของตนเอง